पाएं अपने शहर की ताज़ा ख़बरें और फ्री ई-पेपरडाउनलोड करें
पटना में अब राेज दो हजार से ज्यादा कोरोना मरीज मिल रहे हैं। सोमवार को भी 2028 मरीज मिले। कंकड़बाग, शास्त्रीनगर, राजेंद्रनगर, कदकुआं, फुलवारी आदि इलाकों में सबसे ज्यादा मरीज मिल रहे हैं। ग्रामीण इलाकों में बिहटा में सबसे तेजी से संक्रमण फैल रहा है। सोमवार को पटना के अस्पतालों में 52 मरीजों की मौत हो गई। एनएमसीएच में 17, एम्स में 12, आईजीआईएमएस में 8, पीएमसीएच में 7, ईएसआईसी बिहटा में 2 और निजी अस्पतालों में 6 मरीजों की माैत हाे गई। इनमें 24 साल के युवक से लेकर 78 साल के बुजुर्ग तक शामिल हैं।
इधर, एम्स में 23 नए मरीजों को भर्ती भी किया गया और 10 मरीज ठीक होकर घर वापस लौटे। एनएमसीएच में 37 नए मरीजों को भर्ती किया गया और 21 मरीज ठीक हुए। आईजीआईएमएस में 80 नए मरीजों को भर्ती किया गया, जबकि 19 मरीज ठीक होकर वापस लौटे। पीएमसीएच में 11 मरीज ठीक हुए। पटना जिले में तीन दिन में एक्टिव मरीजाें की संख्या में 682 की कमी आई है। 1 मई काे 17000 एक्टिव मरीज थे। 3 मई काे घटकर 16318 हाे गए। इस दाैरान पटना सदर प्रखंड में मरीजाें की संख्या में 124 की कमी आई है। रेड जोन में शामिल दानापुर में 128, बिहटा में 97, फुलवारीशरीफ में 52, फतुहा में 10 एक्टिव मरीज कम हुए हैं। जबकि संपतचक में 65 और बाढ़ में 34 मरीज बढ़े हैं। नौबतपुर प्रखंड में 86, बिक्रम में 62, बख्तियारपुर में 58, दुल्हिनबाजार में 53 मरीज कम हुए है। जिले के 23 प्रखंडाें में से 17 में एक्टिव मरीजाें की संख्या कम हुई है। जबकि 6 प्रखंडाें में बढ़ी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn